Liao Bingxiong

Liao Bingxiong (forenklet kinesisk: 廖冰兄, pinyin: Liào Bīngxiōng, født 1915 i Guangzhou, Kina, død 2006) var en kinesisk politisk tegner, maler og kalligraf, aktiv som tegner fra 1934 til han gav seg i 1995 (inklusive en pause på 20 år mellom 1957 og 1978).

Liao blir av mange regnet som en av Kinas fremste politiske tegnereThe Life and Times of Liao Bingxiong ESWN Culture Blog, 3. oktober 2006.

 Biografi 
Da Liao Bingxiong ble født, fikk han navnet Liao Dongsheng (forenklet kinesisk: 廖东生, pinyin: Liào Dōngshēng), dvs. "født i øst". Som 18-åring skrev han imidlertid en artikkel for avisen Chéng bào 诚报 («Ærlig rapport«») i Guangzhou, og han valgte å signere artikkelen med navnet «Bingxiong» -- dvs. «broren til Bing» etter sin lillesøster Liao Bing. Konfrontert med dette navneskiftet, sa Liao Bingxiong «Er jeg ikke Liao Bings bror?»Liào Líng'ér 廖陵儿 and Zhāng Hóngmiáo 张红苗, Gěi Shìjiè Cā Bǎ Liǎn: Liào Bīngxiōng Huàzhuàn 给世界擦把脸：廖冰兄画传 (Wiping the Face of the World: Liao Bingxiong's Illustrated Biography) ISBN 9787536038677, s. 12

Liao lærte seg å tegne ved å kopiere, men han fikk aldri formell opplæring innen kunst. Av den grunn kalte han seg selv yěshēng dòngwù 野生动物, «et vilt dyr.»Liào Líng'ér 廖陵儿 and Zhāng Hóngmiáo 张红苗, Gěi Shìjiè Cā Bǎ Liǎn: Liào Bīngxiōng Huàzhuàn 给世界擦把脸：廖冰兄画传 (Wiping the Face of the World: Liao Bingxiong's Illustrated Biography) ISBN 9787536038677, s. 9

Liao Bingxiong døde i 2006, 91 år gammel.

 Stil som tegner og kalligraf 
Tidlig i sin karriere som tegner var Liao opptatt av at tegningene hans skulle kunne forstås selv av dem som ikke kunne lese. De første årene tegnet han derfor utelukkende tegneserier uten tekst. Etter 1938, inspirert både av tradisjonell kinesisk malerkunstr og av den meksikanske kunstneren Miguel Covarrubias etter dennes besøk i Kina i 1933,Chang-tai Hung, War and Popular Culture: Resistance in Modern China, 1937–1945 ISBN 9780520082366, s. 39, utvidet Liao sitt repertoar og begynte å eksperimentere i større grad med farger og form.

Liaos innen kalligrafi skiller seg også svært fra såkalt «dannet» kalligrafi (se bl.a. Wang Xizhi for mer om dannet kalligrafi); Liao's kalligrafi beskrives snarere som direkte og «vulgær.»Liào Líng'ér 廖陵儿 and Zhāng Hóngmiáo 张红苗, Gěi Shìjiè Cā Bǎ Liǎn: Liào Bīngxiōng Huàzhuàn 给世界擦把脸：廖冰兄画传 (Wiping the Face of the World: Liao Bingxiong's Illustrated Biography) ISBN 9787536038677, s. 181

 Referanser 

Kategori:Kinesiske kalligrafer
Kategori:Tegnere
Kategori:Personer fra Guangzhou
Kategori:Fødsler i 1915
Kategori:Dødsfall i 2006